ПРОТОКОЛ № 18
от заседание на комисия „Дисциплинарна дейност и взаимодействие с ИВСС“ към прокурорската колегия на Висшия съдебен съвет,
проведено на 8 ноември 2016 г.

Днес, 8 ноември 2016 г., вторник от 11.00 ч., в сградата на Висшия съдебен съвет, се проведе заседание на Комисия „Дисциплинарна дейност и взаимодействие с ИВСС“ към прокурорската колегия на ВСС в състав: 

	      ПРЕДСЕДАТЕЛ: НЕЗАБРАВКА СТОЕВА
					  	     ЧЛЕНОВЕ:  ЯСЕН ТОДОРОВ
     ВАСИЛ ПЕТРОВ
     РУМЕН ГЕОРГИЕВ
     МИХАИЛ КОЖАРЕВ

След станалите разисквания включва за разглеждане като точка 1 от дневния ред:
1.	Относно начина на приложение на принципа за случайния подбор при определяне на дисциплинарен състав и неговия председател по реда на чл.316, ал.2 във вр. с ал.3 от ЗСВ. 

Заседанието протече при следния дневен ред:
1.	Относно начина на приложение на принципа за случайния подбор при определяне на дисциплинарен състав и неговия председател по реда на чл.316, ал.2 във вр. с ал.3 от ЗСВ. 

2.	Предложение от Сотир Цацаров – главен прокурор на Република България за образуване на дисциплинарно производство за налагане на дисциплинарно наказание на Райна Петкова Бачева – прокурор в Районна прокуратура гр. Благоевград.

3.	Заповед № РД-581/25.10.2016 г. на административен ръководител на Районна прокуратура - Варна, с която на основание чл.327 от ЗСВ е обърнато внимание на Милена Георгиева Кирова – Стоянова – заместник районен прокурор на Районна прокуратура – Варна.

4.	Акт за резултати от извършена планова проверка в Окръжна прокуратура гр. Плевен, извършена в изпълнение на Заповед № ПП-01-46/01.06.2016 г. на Главния инспектор на ИВСС. 

По дневния ред:

1.	ОТНОСНО:   Начин на приложение на принципа за случайния подбор на дисциплинарен състав и неговия председател по реда на чл.316, ал.2 във вр. с ал.3 от ЗСВ. 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

1.1.	ПРЕДЛАГА на прокурорската колегия на Висшия съдебен съвет да вземе решение относно начина на приложение на принципа за  случайния подбор при определяне на дисциплинарен състав и неговия председател по реда на чл. 316, ал. 2 във вр. с ал. 3 от ЗСВ, като за председател, който е и докладчик по делото, да се счита първият избран член на дисциплинарния състав. 
2.	ОТНОСНО: Предложение от Сотир Цацаров – главен прокурор на Република България за образуване на дисциплинарно производство за налагане на дисциплинарно наказание на Райна Петкова Бачева – прокурор в Районна прокуратура гр. Благоевград.
	След станалите разисквания и направения отвод от Незабравка Стоева и от Васил Петров,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

2.1.	ПРЕДЛАГА на прокурорската колегия на Висшия съдебен съвет, на основание чл. 316, ал. 1 от Закона за съдебната власт  и съгласно предложението от Сотир Цацаров – главен прокурор на Република България, да образува дисциплинарно производство срещу Райна Петкова Бачева – прокурор в Районна прокуратура гр. Благоевград, за извършени от нея дисциплинарни нарушения по чл. 307, ал. 3  т. 3 от Закона за съдебната власт.
2.2.	ПРЕДЛАГА на прокурорската колегия на Висшия съдебен съвет на основание чл. 316, ал. 2 във вр. с ал. 3 от ЗСВ  да определи тричленен дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Райна Петкова Бачева – прокурор в Районна прокуратура гр. Благоевград.
2.3.	ПРЕДЛАГА на прокурорската колегия на Висшия съдебен съвет на основание чл. 316, ал. 2 от ЗСВ да определи председател на дисциплинарния състав, който е и докладчик.

	3.ОТНОСНО:  Заповед № РД-581/25.10.2016 г. на административен ръководител на Районна прокуратура - Варна, с която на основание чл.327 от ЗСВ е обърнато внимание на Милена Георгиева Кирова – Стоянова – заместник районен прокурор на Районна прокуратура – Варна.

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

3.1. ПРЕДЛАГА на Прокурорската колегия на Висшия съдебен съвет, на основание чл. 327 от Закона за съдебната власт, да приеме за сведение Заповед № РД-581/25.10.2016 г. на административен ръководител на Районна прокуратура - Варна, с която на основание чл.327 от ЗСВ е обърнато внимание на Милена Георгиева Кирова – Стоянова – заместник районен прокурор на Районна прокуратура – Варна.
3.2. В случай на оспорване на заповедта за обръщане на внимание, административният ръководител следва да уведоми Прокурорската колегия на Висшия съдебен съвет за влязлото в сила съдебно решение, като изпрати препис от същото за прилагане към кадровото досие на прокурора.
3.3. Копие от заповедта да се изпрати на Комисия по атестирането и конкурсите към Прокурорската колегия на ВСС.

	4. ОТНОСНО: Акт за резултати от извършена планова проверка в Окръжна прокуратура гр. Плевен, извършена в изпълнение на Заповед № ПП-01-46/01.06.2016 г. на Главния инспектор на ИВСС. 

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ ПРОКУРОРСКАТА КОЛЕГИЯ НА ВСС

Р Е Ш И:

4.1. ПРИЕМА за сведение констатациите в Акта за резултати от извършена планова проверка в Окръжна прокуратура гр. Плевен, извършена в изпълнение на Заповед № ПП-01-46/01.06.2016 г. на Главния инспектор на ИВСС.
4.2. ЗАДЪЛЖАВА административния ръководител на Окръжна прокуратура гр. Плевен да уведоми к омисията за изпълнението на дадените с акта препоръки. 

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
 ВЗАИМОДЕЙСТВИЕ С ИВСС“  КЪМ 
ПРОКУРОРСКАТА КОЛЕГИЯ НА ВСС: /П/
				       НЕЗАБРАВКА СТОЕВА